****

**ประกาศเทศบาลตำบลบำเหน็จณรงค์**

**เรื่อง ประชาสัมพันธ์การสำรวจข้อมูลที่ดินและสิ่งปลูกสร้าง**

 -----------------------------------

 ตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ มีผลบังคับใช้โดยให้อำนาจองค์กรปกครองส่วนท้องถิ่นจัดเก็บภาษีที่ดินและสิ่งปลูกสร้าง ตั้งแต่วันที่ ๑ มกราคม พ.ศ. ๒๕๖๒ เป็นต้นไป

 เพื่อให้การปฏิบัติตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ เป็นไป ด้วยความถูกต้อง เทศบาลตำบลบำเหน็จณรงค์ อาศัยอำนาจมาตรา ๒๖ และ ๒๗ แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ จึงขอความร่วมมือเจ้าของที่ดินและสิ่งปลูกสร้างในเขตเทศบาลตำบลบำเหน็จณรงค์ ให้ความร่วมมือและให้ข้อมูลรายละเอียดที่ดินและสิ่งปลูกสร้างแก่เจ้าพนักงานสำรวจ

 หากมีข้อสงสัยประการใดสามารถติดต่อสอบถามได้ที่ กองคลัง งานพัฒนาและจัดเก็บรายได้ เทศบาลตำบลบำเหน็จณรงค์ หมายเลขโทรศัพท์ โทร. ๐๔๔-๑๒๗๒๒๐ ต่อ ๒๒๔๒

 จึงประกาศให้ทราบโดยทั่วกัน

 ประกาศ ณ วันที่ เดือน ตุลาคม พ.ศ. ๒๕๖๔

 (นายวัชระ บำรุงสงฆ์)

 นายกเทศมนตรีตำบลบำเหน็จณรงค์

****

**ประกาศเทศบาลตำบลบำเหน็จณรงค์**

**เรื่อง สำรวจที่ดินและสิ่งปลูกสร้าง**

-----------------------------------

 อาศัยอำนาจตามความในมาตรา ๒๗ ประกอบมาตรา ๒๙ แห่งพระราชบัญญัติภาษีที่ดิน และสิ่งปลูกสร้าง พ.ศ. ๒๕๖๒ พนักงานสำรวจที่ได้รับคำสั่งแต่งตั้ง เพื่อเข้าทำการสำรวจที่ดิน และสิ่งปลูกสร้าง หมู่ที่ ๑ , ๒ , ๓ , ๑๐ , ๑๑ , ๑๕ , ๑๖ , ๑๗ ตำบลบ้านชวน อำเภอบำเหน็จณรงค์ จังหวัดชัยภูมิ ตั้งแต่วันที่ ๑๘ เดือน ตุลาคม พ.ศ. ๒๕๖๔ ถึงวันที่ ๑๑ เดือน พฤศจิกายน พ.ศ. ๒๕๖๔ เวลา ๐๙.๐๐ น. ถึงเวลา ๑๖.๓๐ น.

 จึงประกาศให้เจ้าของทรัพย์สินหรือผู้แทน เพื่อให้ความร่วมมือในการสำรวจของพนักงานสำรวจ ตามวัน เวลา ที่กำหนดข้างต้น

ประกาศ ณ วันที่ เดือน ตุลาคม พ.ศ. ๒๕๖๔

 (นายวัชระ บำรุงสงฆ์)

 นายกเทศมนตรีตำบลบำเหน็จณรงค์